title: Решение (ЕС) 2017/884 на Съвета от 22 май 2017 година за назначаване на член, предложен от Кралство Швеция, в Комитета на регионите

text:
               24.5.2017

               BG

               Официален вестник на Европейския съюз

               L 135/21

         РЕШЕНИЕ (ЕС) 2017/884 НА СЪВЕТА
   от 22 май 2017 година
   за назначаване на член, предложен от Кралство Швеция, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Швеция,
   като имат предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. На 20 юли 2015 г. с Решение (ЕС) 2015/1203 на Съвета (4) г-жа Anna LJUNGDЕLL замени г-жа Lotta HÅKANSSON HARJU в качеството ѝ на член.

               (2)

               След изтичането на мандата на г-жа Anna LJUNGDЕLL се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член в Комитета на регионите за остатъка от мандата, а именно до 25 януари 2020 г.:

               —

               г-жа Camilla JANSON, Ledamot i kommunfullmäktige, Upplands-Bro kommun.

         Член 2
   Настоящото решение влиза в сила в деня на приемането му.

      Съставено в Брюксел на 22 май 2017 година.

            За Съвета

            Председател

         E. BARTOLO

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).

      (4)  Решение (ЕС) 2015/1203 на Съвета от 20 юли 2015 г. за назначаване на трима членове от Швеция и шестима заместник-членове от Швеция в Комитета на регионите (ОВ L 195, 23.7.2015 г., стр. 44).


title: 2011/709/ЕС: Решение на Съвета от 20 октомври 2011 година за сключване на Споразумението относно някои аспекти на въздухоплавателните услуги между Европейския съюз и Съединените мексикански щати

text:
               29.10.2011

               BG

               Официален вестник на Европейския съюз

               L 283/25

         РЕШЕНИЕ НА СЪВЕТА
   от 20 октомври 2011 година
   за сключване на Споразумението относно някои аспекти на въздухоплавателните услуги между Европейския съюз и Съединените мексикански щати
   (2011/709/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 6, буква а) и член 218, параграф 8, първата алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               С Решение от 5 юни 2003 г. Съветът упълномощи Комисията да започне преговори с трети държави за замяната на някои разпоредби в съществуващи двустранни споразумения със споразумение на равнището на Съюза.

               (2)

               От името на Съюза Комисията е договорила Споразумение относно някои аспекти на въздухоплавателните услуги със Съединените мексикански щати („Споразумението“) в съответствие с механизмите и насоките в приложението към решението на Съвета от 5 юни 2003 г.

               (3)

               Споразумението беше подписано от името на Съюза на 15 декември 2010 г., при условие, че бъде сключено на по-късна дата, в съответствие с Решение 2011/94/ЕС на Съвета (1).

               (4)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението относно някои аспекти на въздухоплавателните услуги между Европейския съюз и Съединените мексикански щати („Споразумението“) се одобрява от името на Съюза (2).
   Член 2
   Председателят на Съвета е оправомощен да посочи лицето/ата, упълномощено/и да направи/ят нотификацията, предвидена в член 7, параграф 1 от споразумението.
   Член 3
   Настоящото решение влиза в сила в деня на приемането му.

      Съставено в Люксембург на 20 октомври 2011 година.

            За Съвета

            Председател

         M. SAWICKI

      (1)  ОВ L 38, 12.2.2011 г., стр. 33.

      (2)  Споразумението е публикувано в ОВ L 38, 12.2.2011 г., стр 34 заедно с решението за подписване.


title: Решение на Управителния съвет на Европол от 18 април 2014 година за изменение на решението на Управителния съвет на Европол от 16 ноември 1999 г. за условията и процедурите, установени от Европол относно приложимите данъци върху заплатите и възнагражденията, изплащани на членове на персонала на Европол в полза на Европол

text:
               5.7.2014

               BG

               Официален вестник на Европейския съюз

               C 211/10

         РЕШЕНИЕ НА УПРАВИТЕЛНИЯ СЪВЕТ НА ЕВРОПОЛ
   от 18 април 2014 година
   за изменение на решението на Управителния съвет на Европол от 16 ноември 1999 г. за условията и процедурите, установени от Европол относно приложимите данъци върху заплатите и възнагражденията, изплащани на членове на персонала на Европол в полза на Европол
   (2014/C 211/05)
   УПРАВИТЕЛНИЯТ СЪВЕТ НА ЕВРОПОЛ,
   като взе предвид Решението на Съвета относно създаване на Европейска полицейска служба („Европол“) от 6 април 2009 г. (1) (наричано по-нататък „Решението за Европол“), и по-специално член 57, параграф 5, член 62 и 63 от него,
   като взе предвид Протокола, съставен на основание на член К.3 от Договора за Европейски съюз и член 41, параграф 3 от Конвенцията за Европол, относно привилегиите и имунитетите на Европол, членовете на неговите органи, заместник-директорите и служителите на Европол (2), и по-специално член 10 от него,
   като взе предвид Решението на Управителния съвет на Европол от 16 ноември 1999 г. относно приложимите данъци върху заплатите и възнагражденията, изплащани на членове на персонала на Европол в полза на Европол (3),
   като взе предвид решението на Управителния съвет от 14 октомври 2010 г. за изменение на решението на Управителния съвет на Европол от 16 ноември 1999 г. относно приложимите данъци върху заплатите и възнагражденията, изплащани на членове на персонала на Европол в полза на Европол, и за условията и процедурите, установени от Европол за коригиране на сумите, посочени в приложението към това решение (наричан по-нататък „решението на Управителния съвет на Европол“) (4),
   като има предвид, че:

               (1)

               В съответствие с член 57, параграф 5 от Решението за Европол Правилникът за персонала на Европол (5) и други приложими за целта правни инструменти продължават да се прилагат към служители, които не са наети на работа в съответствие с член 57, параграф 2 от Решението за Европол.

               (2)

               В член 57, параграф 5 от Решението за Европол е предвидено, че чрез дерогация от глава 5 от Правилника за персонала на Европол процентът на годишна корекция на възнаграждението, определен от Съвета в съответствие с член 65 от Правилника за длъжностните лица на Европейските общности (6), се прилага за персонала на Европол.

               (3)

               Предвидената в член 57, параграф 5 от Решението за Европол годишна корекция на възнаграждението беше извършена от Европол с обратно действие от 1 юли 2009 г. (7) в съответствие със стойностите, определени с Регламент (ЕС, Евратом) № 1190/2010 от 13 декември 2010 г. (8)

               (4)

               Член 57, параграф 5 от Решението за Европол не е приложим към приложимите данъци върху заплатите и възнагражденията, изплащани в полза на Европол на членове на персонала, към които се прилага Правилникът за персонала на Европол.

               (5)

               Данъкът, приложим към членовете на персонала на Европол, към които се прилага Правилникът за персонала на Европол, следва да бъде изменен, за да отрази корекцията на възнаграждението, приложена в съответствие с член 57, параграф 5 от Решението за Европол,

         РЕШИ, КАКТО СЛЕДВА:
   Член 1
   Считано от 1 юли 2009 г.:

               —

               Стойността, посочена в член 4, първо изречение от Приложението към Решението на Управителния съвет на Европол от 16 ноември 1999 г., се заменя със 121,33 EUR.

               —

               Стойностите в евро единици в таблицата, включена в член 4 от Приложението към Решението на Управителния съвет на Европол от 16 ноември 1999 г., се заменят, както следва:

                           —

                           8 % за суми между 121,33 и 2 137,14 EUR

                           —

                           10 % за суми между 2 137,15 и 2 943,59 EUR

                           —

                           12,5 % за суми между 2 943,60 и 3 373,50 EUR

                           —

                           15 % за суми между 3 373,51 и 3 831,12 EUR

                           —

                           17,5 % за суми между 3 831,13 и 4 261,07 EUR

                           —

                           20 % за суми между 4 261,08 и 4 677,81 EUR

                           —

                           22,5 % за суми между 4 677,82 и 5 107,74 EUR

                           —

                           25 % за суми между 5 107,75 и 5 524,49 EUR

                           —

                           27,5 % за суми между 5 524,50 и 5 954,41 EUR

                           —

                           30 % за суми между 5 954,42 и 6 371,16 EUR

                           —

                           32,5 % за суми между 6 371,17 и 6 801,09 EUR

                           —

                           35 % за суми между 6 801,10 и 7 218,49 EUR

                           —

                           40 % за суми между 7 218,50 и 7 648,45 EUR

                           —

                           45 % за суми над 7 648,46 EUR.

         Член 2
   Член 1 и приложението към решението на Управителния съвет на Европол от 14 октомври 2010 г. за изменение на решението на Управителния съвет на Европол от 16 ноември 1999 г. се отменят.
   Член 3
   Настоящото решение се публикува в Официален вестник на Европейския съюз.

   Член 4
   Настоящото решение влиза в сила в деня след приемането му от Управителния съвет.

      Съставено в Хага на 18 април 2014 година.

         John O’MAHONEY

            Председател на Управителния съвет

      (1)  ОВ L 121, 15.5.2009 г., стр. 37.

      (2)  ОВ C 221, 19.7.1997 г., стр. 2.

      (3)  ОВ C 65, 28.2.2001 г., стр. 6.

      (4)  ОВ C 37, 5.2.2011 г., стр. 8.

      (5)  Акт на Съвета от 3 декември 1998 г. за установяване на Правилник за персонала, който се прилага за заетите в Европол лица (ОВ C 26, 30.1.1999 г., стр. 23).

      (6)  Регламент (ЕИО, Евратом, ЕОВС) № 259/68 на Съвета (ОВ L 56, 4.3.1968 г., стр. 1).

      (7)  Известие относно корекцията основните заплати и добавките, прилагани по отношение на членовете на персонала на Европол, към които се прилага Правилникът за персонала на Европол, в съответствие с член 57, параграф 5 от решението на Съвета, считано от 1 юли 2009 г. и 1 юли 2010 г. (вж. стр.... от настоящия брой на Официален вестник).

      (8)  Регламент (ЕС, Евратом) № 1190/2010 на Съвета от 13 декември 2010 година за изменение на Регламент (ЕС, Евратом) № 1296/2009 за адаптиране, считано от 1 юли 2009 г. , на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (ОВ L 333, 17.12.2010 г., стр. 1).


title: Решение 2014/385/ОВППС на Съвета от 23 юни 2014 година за удължаване на мандата на специалния представител на Европейския съюз за правата на човека

text:
               24.6.2014

               BG

               Официален вестник на Европейския съюз

               L 183/66

         РЕШЕНИЕ 2014/385/ОВППС НА СЪВЕТА
   от 23 юни 2014 година
   за удължаване на мандата на специалния представител на Европейския съюз за правата на човека
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 юни 2012 г. Съветът прие стратегическата рамка на ЕС за правата на човека и демокрацията, както и плана за действие на ЕС за правата на човека и демокрацията.

               (2)

               На 25 юли 2012 г. Съветът прие Решение 2012/440/ОВППС (1) за назначаване на г-н Stavros LAMBRINIDIS за специален представител на Европейския съюз (СПЕС) за правата на човека. Мандатът на СПЕС изтича на 30 юни 2014 г.

               (3)

               Мандатът на СПЕС следва да бъде удължен с още 8 месеца,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Stavros LAMBRINIDIS като СПЕС за Централна Азия се удължава до 28 октомври 2015 г. Съветът може да реши да прекрати предсрочно мандата на СПЕС въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза в областта на правата на човека, определени в Договора, Хартата за основните права на Европейския съюз, както и в стратегическата рамка на ЕС за правата на човека и демокрацията и плана за действие на ЕС за правата на човека и демокрацията:

               а)

               подобряване на ефективността на действията, присъствието и видимостта на Съюза за защита и утвърждаване на правата на човека в целия свят, а именно чрез задълбочаване на сътрудничеството и политическия диалог на Съюза с трети държави, със съответните партньори, деловите среди, гражданското общество, международните и регионалните организации; както и чрез осъществяване на дейност в рамките на съответните международни форуми;

               б)

               увеличаване на приноса на Съюза за укрепването на демокрацията и институционалното изграждане, принципите на правовата държава, доброто управление, зачитането на правата на човека и основните свободи навсякъде по света;

               в)

               подобряване на последователността на действията на Съюза по отношение на правата на човека и включването на този аспект във всички области на външната дейност на Съюза.

         Член 3
   Мандат
   За постигане на целите на политиката мандатът на СПЕС се състои в следното:

               а)

               да допринася за изпълнението на политиката на Съюза в областта на правата на човека, по-специално на стратегическата рамка на ЕС за правата на човека и демокрацията и плана за действие на ЕС за правата на човека и демокрацията, включително чрез формулиране на препоръки в това отношение;

               б)

               да допринася за прилагането на насоките на Съюза, на инструментите и плановете за действие в областта на правата на човека и международното хуманитарно право;

               в)

               да стимулира диалога с правителствата на трети страни и с международните и регионалните организации по въпросите на правата на човека, както и с организациите на гражданското общество и други заинтересовани страни, с цел да се осигури ефективност и видимост на политиката на Съюза в областта на правата на човека;

               г)

               да допринася за по-голямата последователност и съгласуваност на политиките и действията на Съюза в областта на защитата и утвърждаването на правата на човека, по-специално като дава принос за определянето на политиките на Съюза в съответните области.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи при пълна координация с Европейската служба за външна дейност (ЕСВД) и съответните ѝ отдели с цел да се осигури последователност и съгласуваност на тяхната работа в областта на правата на човека.
   Член 5
   Финансиране
   1.   Финансовата референтна сума, предназначена за покриване на разходите, свързани с мандата на СПЕС в периода от 1 юли 2014 г. до 28 февруари 2015 г., е в размер на 550 000 EUR.
   2.   Референтната сума за СПЕС за правата на човека, предназначена за следващия период, се определя от Съвета.
   3.   Управлението на разходите се извършва в съответствие с процедурите и правилата, приложими към общия бюджет на Съюза.
   4.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на мандата и на предоставените финансови средства СПЕС отговаря за сформирането на екип. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и Комисията информация за състава на екипа.
   2.   Държавите-членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от конкретната държава-членка, институция на Съюза или ЕСВД. Експертите, командировани от държавите-членки в институциите на Съюза или в ЕСВД, могат също да бъдат командировани към СПЕС. Договорно наетите членове на международния персонал са граждани на държава-членка.
   3.   Целият командирован персонал остава под административното ръководство на изпращащата държава-членка, институция на Съюза или ЕСВД, и изпълнява задълженията си и действа в интерес на изпълнението на мандата на СПЕС.
   Член 7
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2013/488/ЕС на Съвета (2).
   Член 8
   Достъп до информация и логистична подкрепа
   1.   Държавите-членки, Комисията, ЕСВД и Генералният секретариат на Съвета осигуряват достъпа на СПЕС до всяка информация от значение за него.
   2.   Делегациите на Съюза и дипломатическите представителства на държавите-членки при необходимост осигуряват логистична подкрепа на СПЕС.
   Член 9
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразно мандата и въз основа на обстановката от гледна точка на сигурността в съответната държава, за сигурността на целия персонал под прякото ръководство на СПЕС, по-специално като:

               а)

               разработва, въз основа на насоки от страна на ЕСВД, специфичен план за сигурност, който включва специфични физически, организационни и процедурни мерки за сигурност, уреждащ управлението на безопасното придвижване на персонала към и в рамките на географския район, както и управлението на инциденти, свързани със сигурността, и план на мисията за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск в съответствие с условията в географския район;

               в)

               гарантира, че всички членове на екипа на СПЕС, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в географския район, въз основа на степента на риск, определена за същия район;

               г)

               гарантира изпълнението на всички приети препоръки, направени в резултат на извършените редовни оценки на сигурността, и представя пред ВП, Съвета, и Комисията писмени доклади относно изпълнението на тези препоръки, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 10
   Докладване
   СПЕС представя редовни доклади на ВП и КПС. При необходимост СПЕС докладва и пред работните групи на Съвета, по-специално работна група „Права на човека“. Редовните доклади се разпространяват чрез мрежата COREU. СПЕС може да представя доклади и пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 11
   Координация
   1.   СПЕС допринася за единството, съгласуваността и ефективността на действията на Съюза и подпомага осигуряването на съгласуваното използване на всички инструменти на Съюза и действия на държавите-членки, с оглед постигането на целите на политиката на Съюза. Работата на СПЕС се координира с държавите-членки и Комисията, както и с други специални представители на Европейския съюз, при необходимост. СПЕС провежда редовни брифинги пред мисиите на държавите-членки и делегациите на Съюза.
   2.   На място се поддържат тесни връзки с ръководителите на делегации на Съюза, с ръководителите на мисии на държавите-членки, както и с ръководителите/командващите мисии и операции от Общата външна политика и политика на сигурност и при необходимост с други специални представители на Европейския съюз, които полагат всички възможни усилия, за да окажат съдействие на СПЕС при изпълнението на неговия мандат.
   3.   Освен това СПЕС осъществява връзка и се стреми да се допълва и да си взаимодейства с други участници на международно и регионално ниво както в щабовете, така и на място. СПЕС поддържа редовни контакти с организациите на гражданското общество както в щабовете, така и на място.
   Член 12
   Преглед
   Изпълнението на настоящото решение и неговата съгласуваност с други действия на Съюза в този регион подлежат на редовен преглед. До края на ноември 2014 г. СПЕС представя пред ВП, Съвета и Комисията изчерпателен доклад за изпълнението на мандата.
   Член 13
   Влизане в сила
   Настоящото решение влиза в сила от датата на приемането му.
   Прилага се считано от 1 юли 2014 г.

      Съставено в Люксембург на 23 юни 2014 година.

            За Съвета

            Председател

         C. ASHTON

      (1)  ОВ L 200, 27.7.2012 г., стр. 21

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на ЕС (ОВ L 274, 15.10.2013 г., стр. 1).


title: 2012/601/ЕС: Решение на Европейския парламент от 10 май 2012 година относно приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2010 година

text:
               17.10.2012

               BG

               Официален вестник на Европейския съюз

               L 286/297

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2010 година
   (2012/601/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2010 година,

               —

               като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (3), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0133/2012),

               1.

               Одобрява приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2010 година.

               2.

               Възлага на своя председател да предаде настоящото решение на изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 39.

      (2)  ОВ L 248, 16.9.2002 г., стр. 1.

      (3)  ОВ L 349, 25.11.2004 г., стр. 1.

      (4)  ОВ L 357, 31.12.2002 г., стр. 72.


title: Решение на Комисията от 22 август 2017 година относно официалните празници през 2019 г. за институциите на Европейския съюз

text:
               23.8.2017

               BG

               Официален вестник на Европейския съюз

               C 279/3

         РЕШЕНИЕ НА КОМИСИЯТА
   от 22 август 2017 година
   относно официалните празници през 2019 г. за институциите на Европейския съюз
   (2017/C 279/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Правилника за длъжностните лица на Европейския съюз и Условията за работа на другите служители на Европейския съюз, установени с Регламент (ЕИО, Евратом, ЕОВС) № 259/68 на Съвета (1), и по-специално член 61 от посочения правилник и членове 16 и 91 от Условията за работа на другите служители,
   като взе предвид общата правна уредба за определяне на списъка на официалните празници за длъжностните лица на Европейските общности, и по-специално член 1, параграф 3 от нея,
   като има предвид, че:

               (1)

               Съгласно член 61 от Правилника за длъжностните лица на Европейския съюз и членове 16 и 91 от Условията за работа на другите служители следва да се изготви списъка на официалните празници за 2019 г. за длъжностните лица и другите служители, работещи в Брюксел и Люксембург.

               (2)

               През 2019 г. Великден е на 21 април.

               (3)

               През 2019 г. 24 декември се пада във вторник.

               (4)

               На 7 юни 2017 г. беше проведена консултация с Колегиума на административните ръководители във връзка със списъка на официалните празници за 2019 г.,

         ПРИЕ НАСТОЯЩОТО РЕШЕНИЕ:
   Член 1
   Официалните празници за 2019 г. за институциите на Европейския съюз се определят за Брюксел и Люксембург, както следва:

               1 януари

               вторник, първият ден на Нова година

               2 януари

               сряда, първият ден след Нова година

               18 април

               Велики четвъртък

               19 април

               Разпети петък

               22 април

               Светли понеделник

               1 май

               сряда, Ден на труда

               9 май

               четвъртък, годишнина от декларацията на Робер Шуман

               30 май

               четвъртък, Възнесение Господне

               31 май

               петък след Възнесение Господне

               10 юни

               понеделник след Петдесетница

               15 август

               четвъртък, Успение Богородично

               1 ноември

               петък, Вси Светии

               от 24 декември
               до
               31 декември

               вторник
               вторник

               6 дни до края на годината

         Член 2
   Първият редовен работен ден е петък, 3 януари 2020 г.
   Член 3
   Без да се предопределя пълният окончателен календар на официалните празници през 2020 г., сряда, 1 януари, и четвъртък, 2 януари 2020 г., ще се смятат за официални празници за въпросната година.

      Съставено в Брюксел на 22 август 2017 година.

            За Комисията

         Günther H. OETTINGER

            Член на Комисията

      (1)  ОВ L 56, 4.3.1968 г., стр. 1.


title: Решение на Комисията от 21 юни 2012 година за назначаване на членове на Комитета за лекарствени продукти сираци  текст от значение за ЕИП

text:
               22.6.2012

               BG

               Официален вестник на Европейския съюз

               C 182/8

         РЕШЕНИЕ НА КОМИСИЯТА
   от 21 юни 2012 година
   за назначаване на членове на Комитета за лекарствени продукти сираци
   (текст от значение за ЕИП)
   2012/C 182/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 141/2000 на Европейския парламент и на Съвета от 16 декември 1999 г. за лекарствата сираци (1), и по-специално член 4, параграф 3 от него,
   като взе предвид препоръката на Европейската агенция по лекарствата от 1 февруари 2012 г.,
   като има предвид, че:

               (1)

               Мандатът на четирима членове на Комитета за лекарствени продукти сираци, наричан по-долу „Комитетът“, създаден в съответствие с член 4 от Регламент (ЕО) № 141/2000, изтича на 30 юни 2012 г. Един член на Комитета, чийто мандат изтича, беше назначен от Комисията въз основа на препоръка на Европейската агенция по лекарствата. Други трима членове, чийто мандат изтича, бяха назначени от Комисията, за да представляват сдруженията на пациентите. Поради това е необходимо да се назначат четирима членове на Комитета.

               (2)

               Европейката агенция по лекарствата препоръча едно лице за назначаване.

               (3)

               Членовете на Комитета следва да бъдат назначени за период от три години, който започва да тече на 1 юли 2012 г.,

         РЕШИ:
   Член 1
   Следните лица се преназначават за членове на Комитета, за да представляват сдруженията на пациентите за период от три години, считано от 1 юли 2012 г.:

               г-жа Lesley Claire GREENE,

               г-жа Birthe BYSKOV HOLM,

               д-р Marie Pauline EVERS.

         Член 2
   По препоръка на Европейската агенция по лекарствата следното лице се преназначава за член на Комитета за период от три години, считано от 1 юли 2012 г.:
   д-р Catherine MORAITI.

      Съставено в Брюксел на 21 юни 2012 година.

            За Комисията

         John DALLI

            Член на Комисията

      (1)  ОВ L 18, 22.1.2000 г., стр. 1.


title: Решение на Комисията от 6 март 2014 година за актуализиране на приложението към Паричното споразумение между Европейския съюз и града държава Ватикан

text:
               12.3.2014

               BG

               Официален вестник на Европейския съюз

               C 73/29

      РЕШЕНИЕ НА КОМИСИЯТА

   от 6 март 2014 година
   за актуализиране на приложението към Паричното споразумение между Европейския съюз и града държава Ватикан
   2014/C 73/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Паричното споразумение от 17 декември 2009 г. между Европейския съюз и града държава Ватикан, и по-специално член 8, параграф 3 от него,
   като има предвид, че:

               (1)

               Съгласно член 8 от Паричното споразумение между Европейския съюз и града държава Ватикан (наричано по-надолу „паричното споразумение“) от града държава Ватикан се изисква да прилага правните актове на Съюза относно правилата за евробанкнотите и евромонетите, предотвратяването на изпирането на пари, предотвратяването на измамите и фалшифицирането на парични и непарични платежни средства, на медали и отличителни знаци, както и изискванията за статистическо отчитане. Съответните актове са изброени в приложението към паричното споразумение.

               (2)

               Приложението следва да се актуализира в съответствие с член 8, параграф 3 от паричното споразумение, в който се предвижда ежегодното изменение на приложението от страна на Комисията, с цел да бъдат отчетени новите действащи правни актове и правила на ЕС и измененията на съществуващите такива. Вследствие на тази разпоредба единият от актовете става неактуален, а пет нови акта на Съюза са приети — те попадат в обхвата на член 8, параграф 1 от паричното споразумение и следва да бъдат включени в приложението.

               (3)

               Препоръка 2009/23/ЕО на Комисията от 19 декември 2008 г. относно общи насоки за националните страни и емитирането на разменни евромонети не е актуална, тъй като е отменена с Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети.

               (4)

               Приет е Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети.

               (5)

               Приет е Регламент (ЕС) № 566/212 на Съвета от 18 юни 2012 г. за изменение на Регламент (ЕО) № 975/98 относно купюрния строеж и техническите спецификации на разменните евромонети.

               (6)

               Прието е Решение на Европейската централна банка от 7 септември 2012 г. за изменение на Решение ЕЦБ/2010/14 относно проверките за истинност и годност и за връщането в обращение на евробанкноти.

               (7)

               Прието е Решение ЕЦБ/2013/10 на Европейската централна банка от 19 април 2013 г. за изменение на Решение ЕЦБ/2003/4 относно купюрите, спецификациите, възпроизвеждането, замяната и изтеглянето от обращение на евробанкноти.

               (8)

               Приети са Насоки ЕЦБ/2013/11 на Европейската централна банка от 19 април 2013 г. за изменение на Насоки ЕЦБ/2003/5 за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти.

               (9)

               Поради това приложението към паричното споразумение следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член единствен
   Приложението към Паричното споразумение между Европейския съюз и града държава Ватикан се заменя с приложението към настоящото решение.
   Настоящото решение влиза в сила на двадесетия ден след деня на публикуването му в Официален вестник на Европейския съюз.

      Съставено в Брюксел на 6 март 2014 година.

            За Комисията

            Председател

         José Manuel BARROSO

      ПРИЛОЖЕНИЕ

                  Правни разпоредби, които ще бъдат приложени

                  Срок за прилагането

                  Предотвратяване на изпирането на пари

                  Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм (ОВ L 309, 25.11.2005 г., стр. 15)

                     изменена с:
                  Директива 2008/20/ЕО на Европейския парламент и на Съвета от 11 март 2008 г. (ОВ L 76, 19.3.2008 г., стр. 46)

                     допълнена с:

                              Директива 2006/70/ЕО на Комисията от 1 август 2006 г. относно установяването на мерки за прилагане на Директива 2005/60/ЕО на Европейския парламент и на Съвета по отношение на определението „видни политически личности“ и техническите критерии за процедурите по опростена проверка на клиентите и за изключения поради финансова дейност на случайна или много ограничена база (ОВ L 214, 4.8.2006 г., стр. 29)

                              Регламент (ЕО) № 1781/2006 на Европейския парламент и на Съвета от 15 ноември 2006 г. относно информацията за платеца, придружаваща парични преводи (ОВ L 345, 8.12.2006 г., стр. 1)

                              Регламент (ЕО) № 1889/2005 на Европейския парламент и на Съвета от 26 октомври 2005 г. относно контрола на пари в брой, които се внасят и изнасят от Общността (ОВ L 309, 25.11.2005 г., стр. 9)

                              Рамково решение 2001/500/ПВР на Съвета от 26 юни 2001 г. относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност (ОВ L 182, 5.7.2001 г., стр. 1)

                  31.12.2010 г.

                  Предотвратяване на измамите и фалшифицирането

                  Регламент (ЕО) № 1338/2001 на Съвета от 28 юни 2001 г. за определяне на необходимите мерки за защита на еврото срещу фалшифициране (ОВ L 181, 4.7.2001 г., стр. 6)

                     изменен с:

                  Регламент (ЕО) № 44/2009 на Съвета от 18 декември 2008 г. (ОВ L 17, 22.1.2009 г., стр. 1)

                  31.12.2010 г.

                  Регламент (ЕО) № 2182/2004 на Съвета от 6 декември 2004 г. относно медалите и символите, подобни на евромонети (ОВ L 373, 21.12.2004 г., стр. 1)

                     изменен с:

                  Регламент (ЕО) № 46/2009 на Съвета от 18 декември 2008 г. (ОВ L 17, 22.1.2009 г., стр. 5)

                  31.12.2010 г.

                  Рамково решение 2000/383/ПВР на Съвета от 29 май 2000 г. за повишаване на защитата чрез наказателни и други санкции срещу подправянето във връзка с въвеждането на еврото (ОВ L 140, 14.6.2000 г., стр. 1)

                     изменено с:

                  Рамково решение 2001/888/ПВР на Съвета от 6 декември 2001 г. (ОВ L 329, 14.12.2001 г., стр. 3)

                  31.12.2010 г.

                  Решение 2001/923/ЕО на Съвета от 17 декември 2001 г. за създаване на програма за обмен, помощ и обучение за защита на еврото срещу фалшифициране (програма „Перикъл“) (ОВ L 339, 21.12.2001 г., стр. 50)

                     изменено с:

                              Решение 2006/75/ЕО на Съвета от 30 януари 2006 г., (ОВ L 36, 8.2.2006 г., стр. 40)

                              Решение 2006/849/ЕО на Съвета от 20 ноември 2006 г., (ОВ L 330, 28.11.2006 г., стр. 28)

                     допълнено с:

                  Решение 2001/887/ПВР на Съвета от 6 декември 2001 г. за защита на еврото срещу подправяне (ОВ L 329, 14.12.2001 г., стр. 1)

                  31.12.2010 г.

                  Рамково решение 2001/413/ПВР на Съвета от 28 май 2001 г. относно борбата с измамата и подправянето на платежни средства, различни от парите в брой (ОВ L 149, 2.6.2001 г., стр. 1)

                  31.12.2010 г.

                  Правила за евробанкнотите и евромонетите

                  Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети (ОВ L 201, 27.7.2012 г., стр. 135)

                  31.12.2013 г. (1)

                  Регламент (ЕО) № 975/98 на Съвета от 3 май 1998 г. относно купюрния строеж и техническите спецификации на разменните евромонети (ОВ L 139, 11.5.1998 г., стр. 6)

                  31.12.2010 г.

                     изменен с:

                              Регламент (ЕО) № 423/1999 на Съвета от 22 февруари 1999 г. (ОВ L 52, 27.2.1999 г., стр. 2)

                              Регламент (ЕС) № 566/2012 на Съвета от 18 юни 2012 г. (ОВ L 169, 29.6.2012 г., стр. 8)

                  31.12.2013 г. (1)

                  Заключения на Съвета от 10 май 1999 г. относно системата за управление на качеството на евромонетите

                  31.12.2010 г.

                  Заключения на Съвета от 23 ноември 1998 г. и от 5 ноември 2002 г. относно колекционерските монети

                  31.12.2010 г.

                  Съобщение на Комисията от 22 октомври 2001 г. относно защитата на авторското право на дизайна на общата лицева страна на евромонетите — СОМ(2001) 600 окончателен (ОВ C 318, 13.11.2001 г., стр. 3)

                  31.12.2010 г.

                  Насоки ЕЦБ/2003/5 на Европейската централна банка от 20 март 2003 г. за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти (ОВ L 78, 25.3.2003 г., стр. 20)

                  31.12.2010 г.

                     изменени с:

                  Насоки ЕЦБ/2013/11 на Европейската централна банка от 19 април 2013 г. (ОВ L 118, 30.4.2013 г., стр. 43)

                  31.12.2014 г. (1)

                  Решение ЕЦБ/2003/4 на Европейската централна банка от 20 март 2003 г. относно купюрите, спецификациите, възпроизвеждането, замяната и изтеглянето от обращение на евробанкноти (ОВ L 78, 25.3.2003 г., стр. 16)

                  31.12.2010 г.

                     изменено с:

                  Насоки ЕЦБ/2013/10 на Европейската централна банка от 19 април 2013 г. (ОВ L 118, 30.4.2013 г., стр. 37)

                  31.12.2014 г. (1)

                  Регламент (ЕС) № 1210/2010 на Европейския парламент и на Съвета от 15 декември 2010 г. относно установяване на истинността на евромонетите и обработката на негодни за употреба евромонети (ОВ L 339, 22.12.2010 г., стр. 1)

                  31.12.2012 г.

                  Решение ЕЦБ/2010/14 на Европейската централна банка от 16 септември 2010 г. относно проверките за истинност и годност и за връщането в обращение на евробанкноти (ОВ L 267, 9.10.2010 г., стр. 1)

                  31.12.2012 г.

                     изменено с:

                  Насоки ЕЦБ/2012/19 на Европейската централна банка от 7 септември 2012 г. (ОВ L 253, 20.9.2012 г., стр. 19)

                  31.12.2013 г. (1)

         (1)  Съвместния комитет постигна съгласие за тези срокове съгласно член 8, параграф 4 от Паричното споразумение между Европейския съюз и града държава Ватикан.


title: 2011/606/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2009 година

text:
               27.9.2011

               BG

               Официален вестник на Европейския съюз

               L 250/232

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2009 година
   (2011/606/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския надзорен орган на глобалната навигационна спътникова система за финансовата 2009 година,
   като взе предвид доклада на Сметната палата относно годишните отчети на Европейския надзорен орган на глобалната навигационна спътникова система за финансовата 2009 година, придружен от отговорите на Органа (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (3), и по-специално член 12 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0103/2011),

               1.

               Освобождава от отговорност изпълнителния директор на Европейския надзорен орган на глобалната навигационна спътникова система във връзка с изпълнението на бюджета на Органа за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за глобална навигационна спътникова система (преди това Европейски надзорен орган на глобалната навигационна спътникова система), на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 114.

      (2)  ОВ L 248, 16.9.2002 г., стр. 1.

      (3)  ОВ L 246, 20.7.2004 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/233

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския надзорен орган на глобалната навигационна спътникова система за финансовата 2009 година,
   като взе предвид доклада на Сметната палата относно годишните отчети на Европейския надзорен орган на глобалната навигационна спътникова система за финансовата 2009 година, придружен от отговорите на Органа (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (3), и по-специално член 12 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол (A7-0103/2011),

               А.

               като има предвид, че Европейският надзорен орган на глобалната навигационна спътникова система получи финансова автономност през 2006 г.,

               Б.

               като има предвид, че Сметната палата заяви, че не е могла да изрази становище по отношение на отчетите на Органа за финансовата 2007 година, и посочва, че цялата структура на проекта „Галилео“ е била преработена през 2007 г. и че отчетите на Органа са изготвени в несигурна правна среда,

               В.

               като има предвид, че Сметната палата нюансира своята декларация за достоверност относно надеждността и точността на годишните отчети за финансовата 2008 година и законосъобразността и редовността на свързаните с тях операции,

               Г.

               като има предвид, че на 5 май 2010 г. Парламентът освободи от отговорност изпълнителния директор на Европейския надзорен орган на глобалната навигационна спътникова система във връзка с изпълнението на бюджета на Органа за финансовата 2008 година (5) и в резолюцията, придружаваща решението за освобождаване от отговорност, Парламентът, наред с другото,

                           —

                           изрази съжаление, че Сметната палата нюансира своята декларация за достоверност относно надеждността и точността на годишните отчети за финансовата 2008 година и законосъобразността и редовността на свързаните с тях операции,

                           —

                           изрази загриженост, че въпреки че съгласно Регламент (ЕО) № 683/2008 (6) Комисията отговаря за управлението на средствата и изпълнението на европейските програми за спътникова навигация (ЕГССНП и „Галилео“) от 1 януари 2009 г., до края на 2008 г. към Комисията не са прехвърлени нито дейности, нито активи, а новото разпределение на отговорностите между Комисията и Органа не е отразено ясно в съответните им годишни отчети,

               Д.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни,

               Е.

               като има предвид, че бюджетът за Органа за 2009 г. възлиза на 44 400 000 EUR и е намален с 64 % в сравнение с финансовата 2008 година,

      Бюджетно и финансово управление

               1.

               Приветства факта, че след влизането в сила на Регламент (ЕО) № 683/2008 повечето от дейностите и активите, свързани с програмите EGNOS и „Галилео“, са прехвърлени на Комисията през декември 2009 г.; отбелязва, че оставащата част от дейностите и активите е трябвало да се прехвърли през 2010 г.

               2.

               Приема заявлението на Сметната палата, че за процедурата за предоставяне на безвъзмездна помощ „Рамкова програма 7/Галилео/Покана 1“ (17 500 000 EUR) критериите за изключване не са публикувани и проверени, като по отношение на критериите за допустимост Органът не е доказал систематично, че е проверил, че са изпълнени критериите за малките и средните предприятия за потенциалните бенефициенти, които участват по една от темите.

               3.

               Отбелязва също така, че окончателният бюджет, публикуван от Органа на 31 март 2010 г., не отразява окончателния бюджет за 2009 г., одобрен от административния съвет, и не включва неговите приходи; във връзка с това настоятелно приканва Органа да коригира положението и да информира органа по освобождаване от отговорност за промяната.

      Човешки ресурси

               4.

               Изразява съжаление относно недостатъците в процедурите за подбор на персонал, които излагат на риск прозрачността на тези процедури; отчита на практика, че Сметната палата е докладвала, че по отношение на четирите одитирани процедури за подбор на персонал няма доказателства, че тежестта на критериите за подбор и изискванията, които кандидатите трябва да изпълнят, за да бъдат поканени на писмени изпити и интервюта, са установени преди започването на процеса на оценка и няма доказателства, че въпросите за писмените изпити и интервютата са определени преди съставянето на списъка с кандидати; във връзка с това призовава Органа да коригира положението, като подобри процедурите си за подбор.

               5.

               Изтъква също така необходимостта от коригиране на недостатъците, които нарушават принципа на еднаквото третиране при прилагането на критериите за допустимост в процедурите по набиране на персонал, достъпни както за вътрешни, така и за външни кандидати; признава на практика становището на Сметната палата, че в една одитирана процедура по набиране на персонал кандидат е счетен за допустим, въпреки че от началото на процедурата е било ясно установено, че той не отговаря на критериите за подбор, но е вътрешен кандидат.

      Вътрешен одит

               6.

               Признава, че службата за вътрешен одит е провела своя вътрешен одит през ноември 2007 г., а последващите си одити — през октомври 2008 г. и декември 2009 г.; отбелязва, че оставащите две важни препоръки на службата за вътрешен одит, които все още не са изпълнени, се отнасят до деликатни длъжности и длъжностни характеристики.

               7.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (7) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 114.

      (2)  ОВ L 248, 16.9.2002 г., стр. 1.

      (3)  ОВ L 246, 20.7.2004 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 218.

      (6)  Регламент (ЕО) № 683/2008 на Европейския парламент и на Съвета от 9 юли 2008 г. за продължаване на изпълнението на европейските програми за спътникова навигация (EGNOS и „Галилео“) (ОВ L 196, 24.7.2008 г., стр. 1).

      (7)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение на Съвета от 21 март 1994 година за изменение на Решение 77/270/Евратом за упълномощаване на Комисията да отпуска заеми по Евратом с цел подпомагане финансирането, необходимо за повишаване на безопасността и ефективността на атомните електроцентрали в определени страни, които не са държави-членки

text:
Важна правна забележка

|

31994D0179

Официален вестник n° L 084 , 29/03/1994 стр. 0041 - 0043 специално финландско издание: глава 10 том 1 стр. 0076  специално шведско издание: глава 10 том 1 стр. 0076  специално чешко издание глава 10 том 001 стр. 36  - 38 специално испанско издание глава 10 том 001 стр. 36  - 38 специално унгарско издание глава 10 том 001 стр. 36  - 38 специално литвийско издание глава 10 том 001 стр. 36  - 38 LV.ES глава 10 том 001 стр. 36  - 38 MT.ES глава 10 том 001 стр. 36  - 38 PL.ES глава 10 том 001 стр. 36  - 38 SK.ES глава 10 том 001 стр. 36  - 38 специално словенско издание глава 10 том 001 стр. 36  - 38

		19940321Решение на Съветаот 21 март 1994 годиназа изменение на Решение 77/270/Евратом за упълномощаване на Комисията да отпуска заеми по Евратом с цел подпомагане финансирането, необходимо за повишаване на безопасността и ефективността на атомните електроцентрали в определени страни, които не са държави-членки(94/179/Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност за атомна енергия, и по-специално членове 1, 2, 172 и 203 от него,като взе предвид предложението на Комисията [1],като взе предвид становището на Европейския парламент [2],като има предвид, че Европейската общност за атомна енергия беше създадена, за да осигури необходимите условия за премахване на опасностите за живота и здравето на гражданите; като има предвид, че държавите-членки са изразили желание да привлекат и други страни в работата си и да сътрудничат с международните организации в областта на мирното използване на атомната енергия;като има предвид, че Общността и държавите-членки са взели решение да положат общи усилия на равнището на Г-24 за подкрепа на процеса на реформи в страните от Централна и Източна Европа и от Общността на независимите държави (ОНД), и са взели решение за мерките за отпускане на икономическа помощ на тези страни; като има предвид, че е уместно с оглед на ефективността на общите усилия да се призоват и останалите международни органи в тази област да сътрудничат, за да не се допусне разпиляване на необходимите човешки и други ресурси;като взе предвид, че по отношение на повишаването на ядрената безопасност в Централна и Източна Европа и в ОНД е необходима комплексна стратегия на дългосрочна основа, която да отчита технологичните фактори, "културата" и практиката във връзка с безопасността, както и общия енергиен баланс на всяка от участващите страни;като взе предвид, че някои от тези държави имат атомни мощности с недостатъчна степен на безопасност не е достатъчно и чиято експлоатация би могла да има последици за континента като цяло; като взе предвид, че тези страни са решени да продължат да използват атомната енергия;като взе предвид, че ядрената безопасност следва да се разглежда като част от проблема за цялостната енергийна перспектива в Централна и Източна Европа и в ОНД и като има предвид в тази връзка съвместния доклад на Световната банка, Международната агенция по енергетиката (МАЕ) и Европейската банка за възстановяване и развитие от юни 1993 година,като взе предвид, че е уместно да се настоява всички страни с атомни електроцентрали да ратифицират международните договори за гражданска отговорност или като временна мярка да предприемат обвързващи мерки с равностойно действие,като взе предвид, че Общността е задължена да отделя необходимите средства, за да отговори на очакванията на обществеността в държавите-членки по отношение на безопасността и качеството на околната среда; като взе предвид по-конкретно необходимостта от действия в някои страни от Централна и Източна Европа и в някои страни от ОНД за промени в съществуващите атомни мощности или при необходимост за закриване на други, при които привеждането в съответствие със стандартите би било технически или икономически нецелесъобразно;като взе предвид, че проектите на Общността в рамките на програмите ФАР и ТАЦИС за повишаване на безопасността на атомните мощности включват между другото проучвания на евентуалните слабости и формулиране на подходящи мерки за корекция; като взе предвид, че техническата помощ ще доведе до предложения за програми, които предвиждат промени в някои атомни мощности в експлоатация или в строеж, както и закриване на други; като взе предвид, че извършването на тези дейности е в интерес на Общността,като взе предвид, че необходимите инвестиции за привеждане на атомните мощности в някои страни от Централна и Източна Европа и в някои страни от ОНД в съответствие със стандартите са толкова мащабни, че отделните страни не са в състояние да ги осигурят, въпреки че проблемите изискват спешни решения,като взе предвид, че трябва да се мобилизира значителна част от наличните финансови средства; като взе предвид, че за целта следва да се измени и допълни Решение 77/270/Евратом [3], което упълномощава Европейската комисия да договаря кредити в рамките на Евратом за финансиране на инвестиции в атомната енергетика с цел да се разшири приложното поле на решението, така че да обхване някои страни-участнички в програмата ФАР и някои страни от ОНД, да се създадат условия за повишаване на безопасността и ефективността на техните атомни електроцентрали и по такъв начин да се подобри защитата на хората и околната среда,като взе предвид, че Решение 77/271/Евратом [4] определи кредитния лимит в рамките на Евратом в размер на 4000 милиона ECU като има предвид, че на 31 декември 1991 г.2876 милиона ECU от този лимит са усвоени; като има предвид, че след забавянето в развитието на атомната енергетика и промените в политиката на някои държави-членки в областта на атомната енергетика, няма да се наблюдава засилено търсене на останалите финансови средства от проекти в областта на атомната енергетика в рамките на Общността през следващите няколко години,като взе предвид, че страните бенефициери ще действат като гаранти за предоставените заеми по настоящото решение и като взе предвид, че при необходимост ще бъдат предвидени и други първокласни обезпечения,като взе предвид, че въпросът за предоставяне на финансови средства за безопасността е неотделим от комплексната стратегия за енергийните перспективи,като взе предвид, че краткосрочните мерки трябва да се допълват от средносрочни и дългосрочни кредити в съответствие с комплексната стратегия, като се предвижда по-конкретно подмяна и закриване на най-ненадеждните атомни електроцентрали,РЕШИ:Член единственЧлен 1 от Решение 77/270/Евратом се заменя със следния текст:"Член 1С настоящото Комисията се упълномощава да договаря от името на Европейската общност за атомна енергия (Евратом) и в рамките на определения от Съвета кредитен лимит, средствата, които да се отпуснат под формата на заеми за финансиране в рамките на Общността на инвестиционни проекти във връзка с промишленото производство на електроенергия в атомни електроцентрали и с промишлените мощности в цикъла на ядреното гориво.Комисията също така се упълномощава да договаря, в рамките на същия кредитен лимит, средствата, които да се отпуснат под формата на заеми за финансиране на проекти за повишаване на безопасността и ефективността на атомните електроцентрали на изброените в приложението страни, които не са държави-членки. За да бъдат финансирани, проектите трябва:- да са свързани с атомни електроцентрали или мощности в цикъла на ядреното гориво, които са в експлоатация или в строеж, или със закриването на мощности, когато промени не са технически или икономически целесъобразни,- да са получили всички необходими разрешителни и одобрения на национално равнище и по-конкретно съгласието на органите по безопасността,- да са получили положително становище от Комисията от техническа и икономическа гледна точка.Комисията може да договаря кредити само в рамките на лимита за поисканите заеми.Кредитите и свързаните с тях операции по отпускането на заемите трябва да бъдат изразени в една и съща парична единица и да се определят от едни и същи условия по отношение на погасяването на главницата и лихвите. Разходите на Общността по договарянето и извършването на всяка операция се поемат от съответните предприятия бенефициери."Съставено в Брюксел на 21 март 1994 година.За СъветаПредседателY. Papantoniou[1] ОВ C 22, 26.1.1993 г., стр. 11.[2] ОВ C 44, 14.2.1994 г.[3] ОВ L 88, 6.4.1977 г., стр. 9.[4] ОВ L 88, 6.4.1977 г., стр. 11. Решение, последно изменено с Решение 90/212/Евратом (ОВ L 112, 3.5.1990 г., стр. 26).--------------------------------------------------19940321ПРИЛОЖЕНИЕСписък на страните, които не са държави-членки и към които се прилага решението- Република България- Република Унгария- Република Литва- Румъния- Република Словения- Чешка република- Словашка република- Руска федерация- Република Армения- Украйна--------------------------------------------------


title: 2009/446/ОВППС: Решение ATALANTA/5/2009 на Комитета по политика и сигурност от 10 юни 2009 година за изменение на Решение Atalanta/2/2009 на Комитета по политика и сигурност относно приемане приноса на трети държави към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и на Решение Аtalanta/3/2009 на Комитета по политика и сигурност относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               11.6.2009

               BG

               Официален вестник на Европейския съюз

               L 148/34

      РЕШЕНИЕ ATALANTA/5/2009 НА КОМИТЕТА ПО ПОЛИТИКА И СИГУРНОСТ

   от 10 юни 2009 година
   за изменение на Решение Atalanta/2/2009 на Комитета по политика и сигурност относно приемане приноса на трети държави към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и на Решение Аtalanta/3/2009 на Комитета по политика и сигурност относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2009/446/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 10, параграф 2 от него, уреждащ участието на трети държави,
   като взе предвид Решение Atalanta/2/2009 на Комитета по политика и сигурност от 21 април 2009 г. относно приемане приноса на трети държави към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (2) и Решение Аtalanta/3/2009 на Комитета по политика и сигурност от 21 април 2009 г. относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (3), както и допълнението към него (4),
   като има предвид, че:

               (1)

               Командващият операцията на ЕС проведе конференции за сформиране на силите и личния състав на 17 ноември 2008 г., 16 декември 2008 г. и 19 март 2009 г.

               (2)

               След препоръките относно приноса на Хърватия, формулирани от командващия операцията на ЕС и от Военния комитет на Европейския съюз, приносът на Хърватия следва да бъде приет.

               (3)

               В съответствие с член 6 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в разработването и изпълнението на решенията и действията на Европейския съюз, свързани с въпросите на отбраната,

         РЕШИ:
   Член 1
   Член 1 на Решение Atalanta/2/2009 на Комитета по политика и сигурност се заменя със следното:

      „Член 1
      Принос на трети държави
      В резултат на конференциите за сформиране на силите и личния състав, се приема приносът на Норвегия и Хърватия към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta).“

   Член 2
   Приложението към Решение Atalanta/3/2009 на Комитета по политика и сигурност се заменя със следното:

         „ПРИЛОЖЕНИЕ

            СПИСЪК НА ТРЕТИТЕ ДЪРЖАВИ, ПОСОЧЕНИ В ЧЛЕН 2, ПАРАГРАФ 1

                     —

                     Норвегия

                     —

                     Хърватия“.

      Съставено в Люксембург на 10 юни 2009 година.

            За Комитета по политика и сигурност

            Председател

         I. ŠRÁMEK

      (1)  ОВ L 301, 12.11.2008 г., стр. 33.

      (2)  ОВ L 109, 30.4.2009 г., стp. 52.

      (3)  ОВ L 112, 6.5.2009 г., стр. 9.

      (4)  ОВ L 119, 14.5.2009 г., стр. 40.


title: 2008/797/ЕО: Решение на Съвета от 25 септември 2008 година относно подписването и временното прилагане на Споразумението между Европейската общност и правителството на Република Индия относно някои аспекти на въздухоплавателните услуги

text:
               15.10.2008

               BG

               Официален вестник на Европейския съюз

               L 273/7

         РЕШЕНИЕ НА СЪВЕТА
   от 25 септември 2008 година
   относно подписването и временното прилагане на Споразумението между Европейската общност и правителството на Република Индия относно някои аспекти на въздухоплавателните услуги
   (2008/797/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               В решението си от 5 юни 2003 г. Съветът упълномощи Комисията да започне преговори с трети държави относно замяната на някои разпоредби в действащите двустранни споразумения със споразумение на Общността.

               (2)

               От името на Общността, Комисията договори Споразумение с правителството на Република Индия относно някои аспекти на въздухоплавателните услуги в съответствие с механизмите и насоките в приложението към Решение на Съвета от 5 юни 2003 г., което упълномощава Комисията да започне преговори с трети държави относно замяната на някои разпоредби в действащите двустранни споразумения със споразумение на Общността.

               (3)

               При условие възможното му сключване на по-късна дата, споразумението, договорено от Комисията, следва да бъде подписано и временно прилагано,

         РЕШИ:
   Член 1
   Одобрява от името на Общността подписването на Споразумението между Европейската общност и правителството на Република Индия относно някои аспекти на въздухоплавателните услуги при условие приемането на решение на Съвета относно сключването на гореспоменатото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Общността при условие сключването му.
   Член 3
   До влизането му в сила, споразумението се прилага временно от първия ден на първия месец след датата, на която страните са се нотифицирали взаимно за приключването на необходимите за целта процедури (1).
   Член 4
   Председателят на Съвета се упълномощава да направи нотификацията, предвидена в член 7, параграф 2 от споразумението.

      Съставено в Брюксел на 25 септември 2008 година.

            За Съвета

            Председател

         L. CHATEL

      (1)  Датата, от която споразумението ще бъде прилагано временно, ще бъде публикувана в Официален вестник на Европейския съюз от генералния секретариат на Съвета.
    ---documentbreak---

               15.10.2008

               BG

               Официален вестник на Европейския съюз

               L 273/9

         СПОРАЗУМЕНИЕ
   между Европейската общност и правителството на Република Индия относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   РЕПУБЛИКА ИНДИЯ,
   от друга страна,
   (наричани по-долу „страните“)
   КАТО ОТБЕЛЯЗВАТ, че са сключени двустранни споразумения за въздухоплавателни услуги между няколко държави-членки на Европейската общност и Република Индия, съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност притежава изключителна компетентност по отношение на някои аспекти, които могат да бъдат включени в двустранни споразумения за въздухоплавателни услуги между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушни маршрути между държавите-членки на Европейската общност и трети държави,
   КАТО ВЗЕМАТ ПРЕДВИД споразуменията между Европейската общност и някои трети държави, предвиждащи възможността гражданите на тези трети държави да придобиват право на собственост върху въздушни превозвачи, лицензирани в съответствие с правото на Европейската общност,
   КАТО ПРИЗНАВАТ, че някои разпоредби на двустранните споразумения за въздухоплавателни услуги между държави-членки на Европейската общност и Република Индия трябва да бъдат приведени в съответствие с правото на Европейската общност, за да се установи солидна правна основа за въздухоплавателни услуги между Европейската общност и Република Индия и да се запази непрекъснатостта на тези въздухоплавателни услуги,
   КАТО ОТБЕЛЯЗВАТ, че съгласно правото на Европейската общност въздушните превозвачи по принцип не могат да сключват споразумения, които могат да се засегнат търговията между държави-членки на Европейската общност и чиято цел или резултат са предотвратяването, ограничаването или нарушаването на конкуренцията,
   КАТО ОТЧИТАТ, че разпоредби в двустранните споразумения за въздухоплавателни услуги, сключени между държавите-членки на Европейската общност и Република Индия, които i) изискват или благоприятстват приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушните превозвачи по съответните маршрути; или ii) засилват последиците от което и да е такова споразумение, решение или съгласувана практика; или iii) делегират на въздушни превозвачи или други частни икономически оператори отговорността за предприемането на мерки, които предотвратяват, нарушават или ограничават конкуренцията между въздушни превозвачи по съответните маршрути, могат да направят неефективно прилагането на правилата за конкуренцията, приложими за предприятията,
   КАТО ОТЧИТАТ, че когато държава-членка е определила въздушен превозвач, регулативният контрол над който по отношение на надзора за безопасност се упражнява и поддържа от друга държава-членка, правата на Република Индия съгласно разпоредбите за безопасност на споразумението между държавата-членка, определила въздушния превозвач, и Република Индия, се прилагат еднакво по отношение на тази друга държава-членка,
   КАТО ОТБЕЛЯЗВАТ, че двустранните споразумения за въздухоплавателни услуги, изброени в приложение I, се основават на общия принцип, че определените авиокомпании на страните следва да имат справедливи и равни възможности при обслужване на договорените въздушни линии по посочените маршрути,
   КАТО ОТБЕЛЯЗВАТ, че целта на настоящото споразумение не е да увеличи общия обем на въздушния трафик между Европейската общност и Република Индия, нито да наруши баланса между въздушните превозвачи на Общността и тези на Република Индия, или да бъдат договорени изменения на разпоредбите на действащите двустранни споразумения за въздухоплавателни услуги относно търговските права,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност.
   2.   Позоваването във всяко от споразуменията, изброени в приложение I, на граждани на държавата-членка, която е страна по това споразумение, се счита, че се отнася за граждани на държавите-членки на Европейската общност.
   3.   Позоваването във всяко от споразуменията, изброени в приложение I, на въздушни превозвачи или авиокомпании на държавата-членка, която е страна по това споразумение, се счита, че се отнася за въздушни превозвачи или авиокомпании, определени от тази държава-членка.
   4.   Предоставянето на търговски права ще продължава да се осъществява посредством двустранни споразумения.
   Член 2
   Определяне от държава-членка
   1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение II, букви а) и б) съответно, във връзка с определянето на въздушен превозвач от съответната държава-членка, неговите лицензи и разрешения, предоставени от Република Индия, както и съответно отказа, отмяната, спирането или ограничаването на лицензите и разрешенията на въздушния превозвач.
   2.   При получаване на извършено от държава-членка определяне на въздушен превозвач, Република Индия предоставя съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз в съответствие с правото на Европейската общност;

               ii)

               ефективен регулаторен контрол се упражнява и поддържа върху въздушния превозвач от държавата-членка, отговорна за издаването на свидетелството му за авиационен оператор, и съответният авиационен орган е ясно идентифициран при определянето; и

               iii)

               въздушният превозвач е и продължава да бъде собственост, пряко или чрез мажоритарно участие, на държави-членки и/или граждани на държави-членки, и/или на други държави, изброени в приложение III, и/или граждани на тези други държави, и във всеки момент се контролира ефективно от тези държави и/или тези граждани.

         3.   Република Индия може да откаже, отмени, спре или ограничи лицензите или разрешенията на даден въздушен превозвач, определен от държава-членка, когато:

               i)

               въздушният превозвач не е установен на територията на определящата държава-членка съгласно Договора за създаване на Европейската общност или няма валиден оперативен лиценз в съответствие с правото на Европейската общност;

               ii)

               не се упражнява или не се поддържа ефективен регулативен контрол върху въздушния превозвач от държавата-членка, отговорна за издаването на свидетелството му за авиационен оператор, или съответният авиационен орган не е ясно идентифициран при определянето;

               iii)

               въздушният превозвач не е собственост пряко или чрез мажоритарно участие, или не се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави;

               iv)

               въздушният превозвач вече има разрешение за дейност съгласно двустранно споразумение между Република Индия и друга държава-членка и като упражнява търговските си права съгласно настоящото споразумение по маршрут, който включва точка в тази друга държава-членка, той би заобиколил ограниченията върху търговските права, наложени от другото споразумение; или

               v)

               определеният въздушен превозвач притежава свидетелство за авиационен оператор, издадено от държава-членка, с която Република Индия няма двустранно споразумение за въздухоплавателни услуги, и тази държава-членка е отказала търговски права на Република Индия.

         При упражняването на правото си по този параграф Република Индия няма да прилага дискриминация между въздушните превозвачи на Европейската общност на основание на тяхната националност.
   Член 3
   Безопасност
   1.   Разпоредбите на параграф 2 от настоящия член допълват съответните членовете, изброени в приложение II, буква в).
   2.   Когато държава-членка е определила въздушен превозвач, регулативният контрол над който се упражнява и поддържа от друга държава-членка, правата на Република Индия съгласно разпоредбите за безопасност на споразумението между държавата-членка, която е определила въздушния превозвач, и Република Индия, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Съответствие с правилата за конкуренция
   1.   Независимо от която и да било друга разпоредба за обратното, нищо в споразуменията, изброени в приложение I, i) не благоприятства приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията; ii) не засилва последиците от което и да е такова споразумение, решение или съгласувана практика; или iii) не делегира на частни икономически оператори отговорността за вземането на мерки, които предотвратяват, нарушават или ограничават конкуренцията.
   2.   Разпоредбите, съдържащи се в споразуменията, изброени в приложение I, които са несъвместими с параграф 1 от настоящия член, не се прилагат.
   Член 5
   Приложения към споразумението
   Приложенията към настоящото споразумение са неразделна част от него.
   Член 6
   Преразглеждане, ревизиране или изменение
   Страните могат по всяко време да преразгледат, ревизират или изменят настоящото споразумение по взаимно съгласие.
   Член 7
   Влизане в сила и временно прилагане
   1.   Настоящото споразумение влиза в сила, когато страните са се нотифицирали взаимно в писмен вид за приключването на съответните вътрешни процедури, необходими за неговото влизане в сила.
   2.   Независимо от параграф 1, страните са съгласни да прилагат временно настоящото споразумение от първия ден на месеца след датата, на която страните са се нотифицирали взаимно за приключването на необходимите за целта процедури.
   3.   Споразуменията и другите договорености между държави-членки и Република Индия, които към датата на подписване на настоящото споразумение все още не са влезли в сила и не се прилагат временно, са изброени в приложение I, буква б). Настоящото споразумение се прилага по отношение на всички подобни споразумения и договорености при влизането им в сила или временното им прилагане.
   Член 8
   Прекратяване
   1.   В случай на прекратяване на споразумение, посочено в приложение I, всички разпоредби на настоящото споразумение, които се отнасят до съответното споразумение, посочено в приложение I, се прекратяват по същото време.
   2.   В случай че всички споразумения, посочени в приложение I, са прекратени, настоящото споразумение се прекратява по същото време.

      В ПОТВЪРЖДЕНИЕ НА КОЕТО, долуподписаните, надлежно упълномощени лица, подписаха настоящото споразумение.
      Съставено в Марсилия в два екземпляра, днес двадесет и осми септември две хиляди и осма година на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски език и на хинди.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Repubblica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da Repúblika da Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering

   ПРИЛОЖЕНИЕ I
   Списък на споразуменията, посочени член 1 от настоящото споразумение

               а)

               Споразумения за въздухоплавателни услуги между правителството на Индия и държавите-членки на Европейската общност, както те могат да са били изменени, модифицирани или допълнени, които към датата на подписването на настоящото споразумение са били сключени, подписани и/или са се прилагали временно

                           —

                           Споразумение между Австрийското федерално правителство и правителството на Индия за въздухоплавателни услуги, подписано в Ню Делхи на 26 октомври 1989 г.;

                           —

                           Споразумение между правителството на Кралство Белгия и правителството на Индия за въздухоплавателни услуги, подписано в Ню Делхи на 6 април 1967 г.;

                           —

                           Споразумение между правителството на Република България и правителството на Република Индия за въздухоплавателни услуги, съставено в Ню Делхи на 16 юни 1992 г.;

                           —

                           Споразумение между правителството на Република Кипър и правителството на Индия за въздухоплавателни услуги, съставено в Никозия на 18 декември 2000 г.;

                           —

                           Споразумение за въздушен транспорт между правителството на Чешката република и правителството на Република Индия, подписано в Делхи на 16 октомври 1997 г.;

                           —

                           Споразумение между правителството на Кралство Дания и правителството на Индия за въздухоплавателни услуги, подписано в Ню Делхи на 19 декември 1995 г.;

                           —

                           Споразумение за въздухоплавателни услуги между правителството на Република Финландия и правителството на Индия, подписано в Ню Делхи на 18 юли 1995 г.;

                           —

                           Споразумение между правителството на Френската република и правителството на Индия за въздухоплавателни услуги, подписано в Ню Делхи на 16 юли 1947 г.;

                           —

                           Споразумение между Федерална република Германия и правителството на Индия за въздухоплавателни услуги, подписано в Ню Делхи на 31 май 1963 г.;

                           —

                           Споразумение между правителството на Унгарската народна република и правителството на Индия за въздухоплавателни услуги, подписано в Ню Делхи на 23 февруари 1966 г.;

                           —

                           Споразумение за въздушен транспорт между правителството на Ирландия и правителството на Индия, подписано в Ню Делхи на 20 февруари 1991 г.;

                           —

                           Споразумение между правителството на Италия и правителството на Индия за въздухоплавателни услуги, подписано в Рим на 16 юли 1959 г.;

                           —

                           Споразумение за въздухоплавателни услуги между правителството на Република Латвия и правителството на Република Индия, подписано в Ню Делхи на 20 октомври 1997 г.;

                           —

                           Споразумение между правителството на Република Литва и правителството на Република Индия за въздухоплавателни услуги, подписано в Ню Делхи на 20 февруари 2001 г.;

                           —

                           Споразумение между правителството на Великото херцогство Люксембург и правителството на Република Индия за въздухоплавателни услуги, подписано в Ню Делхи на 8 януари 2001 г.;

                           —

                           Споразумение между правителството на Република Малта и правителството на Индия за въздухоплавателни услуги, подписано в Малта на 5 октомври 1998 г.;

                           —

                           Споразумение между правителството на Нидерландия и правителството на Индия за въздухоплавателни услуги, подписано в Ню Делхи на 24 май 1951 г.;

                           —

                           Споразумение между правителството на Полската народна република и правителството на Република Индия за въздухоплавателни услуги, подписано в Ню Делхи на 25 януари 1977 г.;

                           —

                           Споразумение за въздухоплавателни услуги между правителството на Португалската република и правителството на Индия, подписано в Ню Делхи на 6 февруари 1997 г.;

                           —

                           Споразумение за въздухоплавателни услуги между правителството на Румъния и правителството на Индия, съставено в Ню Делхи на 4 декември 1993 г.;

                           —

                           Споразумение между правителството на Словашката република и правителството на Индия за редовни въздухоплавателни услуги, подписано в Братислава на 9 октомври 1996 г.;

                           —

                           Споразумение между правителството на Република Словения и правителството на Индия за редовни въздухоплавателни услуги, подписано в Ню Делхи на 16 февруари 2004 г.;

                           —

                           Споразумение за въздушен транспорт между правителството на Испания и правителството на Република Индия, подписано в Ню Делхи на 10 април 1987 г.;

                           —

                           Споразумение между правителството на Кралство Швеция и правителството на Индия за въздухоплавателни услуги, подписано в Ню Делхи на 19 декември 1995 г.;

                           —

                           Споразумение за въздухоплавателни услуги между правителството на Република Индия и правителството на Обединеното кралство Великобритания и Северна Ирландия, подписано в Ню Делхи на 8 септември 2005 г.

               б)

               Споразумения за въздухоплавателни услуги и други договорености, парафирани или подписани между правителството на Индия и държави-членки на Европейската общност, както те мога да са били изменени, модифицирани или допълнени, които към датата на подписването на настоящото споразумение все още не са влезли в сила и не се прилагат временно

                           —

                           Споразумение за въздушен транспорт между правителството на Република Гърция и правителството на Република Индия, парафирано в Атина на 23 октомври 1997 г.

         ПРИЛОЖЕНИЕ II
   Списък на членовете от споразуменията, изброени в приложение I и посочени в членове 2 и 3 от настоящото споразумение

               а)

               Определяне от държава-членка:

                           —

                           член 3 от Споразумението Индия — Австрия;

                           —

                           член 3, параграфи 1—5 от Споразумението Индия — Белгия;

                           —

                           член III от Споразумението Индия — България;

                           —

                           член 3 от Споразумението Индия — Кипър;

                           —

                           член 3 от Споразумението Индия — Чешка Република;

                           —

                           член 3 от Споразумението Индия — Дания;

                           —

                           член 3 от Споразумението Индия — Финландия;

                           —

                           член 2 от Споразумението Индия — Франция;

                           —

                           член III от Споразумението Индия — Германия;

                           —

                           член 3 от Споразумението Индия — Гърция;

                           —

                           член 3 от Споразумението Индия — Унгария;

                           —

                           член 3 от Споразумението Индия — Ирландия;

                           —

                           член IV от Споразумението Индия — Италия;

                           —

                           член 3 от Споразумението Индия — Латвия;

                           —

                           член 3 от Споразумението Индия — Литва;

                           —

                           член 3 от Споразумението Индия — Люксембург;

                           —

                           член 3 от Споразумението Индия — Малта;

                           —

                           член 2 от Споразумението Индия — Нидерландия;

                           —

                           член IV от Споразумението Индия — Полша;

                           —

                           член 3 от Споразумението Индия — Португалия;

                           —

                           член 3 от Споразумението Индия — Румъния;

                           —

                           член 3 от Споразумението Индия — Словакия;

                           —

                           член 3 от Споразумението Индия — Словения;

                           —

                           член II от Споразумението Индия — Испания;

                           —

                           член 3 от Споразумението Индия — Швеция;

                           —

                           член 4 от Споразумението Индия — Обединено кралство.

               б)

               Отказ, отмяна, спиране или ограничаване на лицензите и разрешенията:

                           —

                           член 4 от Споразумението Индия — Австрия;

                           —

                           член 3, параграф 6 от Споразумението Индия — Белгия;

                           —

                           член IV от Споразумението Индия — България;

                           —

                           член 4 от Споразумението Индия — Кипър;

                           —

                           член 4 от Споразумението Индия — Чешка република;

                           —

                           член 4 от Споразумението Индия — Дания;

                           —

                           член 4 от Споразумението Индия — Финландия;

                           —

                           член 9 от Споразумението Индия — Франция;

                           —

                           член IV от Споразумението Индия — Германия;

                           —

                           член 4 от Споразумението Индия — Гърция;

                           —

                           член 4 от Споразумението Индия — Унгария;

                           —

                           член 4 от Споразумението Индия — Ирландия;

                           —

                           член IV, параграфи 4—6 от Споразумението Индия — Италия;

                           —

                           член 4 от Споразумението Индия — Латвия;

                           —

                           член 4 от Споразумението Индия — Литва;

                           —

                           член 4 от Споразумението Индия — Люксембург;

                           —

                           член 4 от Споразумението Индия — Малта;

                           —

                           член 8 от Споразумението Индия — Нидерландия;

                           —

                           член V от Споразумението Индия — Полша;

                           —

                           член 4 от Споразумението Индия — Португалия;

                           —

                           член 4 от Споразумението Индия — Румъния;

                           —

                           член 4 от Споразумението Индия — Словакия;

                           —

                           член 4 от Споразумението Индия — Словения;

                           —

                           член IV от Споразумението Индия — Испания;

                           —

                           член 4 от Споразумението Индия — Швеция;

                           —

                           член 5 от Споразумението Индия — Обединено кралство.

               в)

               Безопасност:

                           —

                           Членът за безопасността, договорен между Индия и Дания на 30 ноември 2006 г.

                           —

                           Членът за безопасността, договорен между Индия и Финландия на 18 май 2006 г.

                           —

                           Допълнение „В“ от Споразумението Индия — Гърция.

                           —

                           Член XI от Споразумението Индия — Испания.

                           —

                           Членът за безопасността, договорен между Индия и Швеция на 30 ноември 2006 г.

                           —

                           Член 7 от Споразумението Индия — Обединено кралство.

         ПРИЛОЖЕНИЕ III
   Списък на други държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария относно въздушния транспорт).